ร้านอาหารแดงอาหารทะเล ร้านโปรดปรานที่แวะทานบ่อยครั้งที่จะไปเที่ยวหัวหิน โดยครั้งนี้พลาดมากมายเนื่องจากออกเดินทางแต่เช้าตรู่ เลยตั้งพิกัดให้คุณพ่อ แล้วก็หลับปุ๋ยอยู่ด้านหลัง ตื่นมาอีกทีก็งงๆเอ..ร้านแดง สาขานี้ไม่เคยมา สงสัยตอนกดพิกัดให้คุณพ่อ เลือกเป็นสาขานี้แทน แต่ก็ไหนๆมาถึงแล้วทุกคนหิวหมด ลองชิมกันดูเนาะ^^
การบริการถือว่าค่อนข้างดีคะ ห้องแอร์อยู่ด้านใน มีป้ายราคาอาหารบอกชัดเจน

-กุ้งกระเทียม
แค่ดูสีสันและขนาดกุ้งก็แปลกๆๆละคะ สีสันกุ้งดูจืดชืด การทอดกุ้งกรอบเชียว และไม่มีมันกุ้งเยิ้มๆจากการผัดที่ทุกครั้งหลังผัดมาจะมีมันกุ้งแดงๆๆปนกับน้ำมัน กระเทียมก็ใส่มาน้อย สรุปคือรสชาติไม่เข้มข้นแบบอีกสาขาที่เคยทาน
-ปลาทูตาเตี๊ย
ปลาทูขนาดกำลังทานดูน่าทาน แต่รสน้ำราดปรุงไม่เข้มข้น ไม่กลมกล่อม กระเทียมโทนที่ปกติโดยเคี่ยวจนนิ่ม ยังคงเเข็ง

-ต้มยำปลาทู
ให้ปลาทูมาเต็มหม้อ ตัวใหญ่และสด รสชาติต้มยำดีคะ

-น้ำจิ้มซีฟู้ด
ไม่พูดถึงคงไม่ได้ เพราะไม่อร่อยเลยคะ ไม่เผ็ด ไม่ข้น น้ำจิ้มใสๆ และเหมือนเก็บไว้ในตู้เย็นอีกมีกลิ่นตู้เย็นนิดๆ

โดยรวมชอบวัตถุดิบร้านนี้นะคะที่สด 
ชอบราคาที่เขียนตรงบอร์ดชัดเจน
แต่ไม่ชอบรสชาติที่ยังไม่กลมกล่อม เพราะเราอาจไปเปรียบเทียบอีกสาขาคะ ถ้าไม่เทียบกันรสชาติโดยรวมก็ใช้ได้ ยกเว้นน้ำจิ้มซีฟู้ดคะที่ว่าน่าจะปรับปรุงอย่างมาก